Ole Bach Sørensen
Ole Bach Sørensen (født 3. juli 1940 på Amager) er en dansk billedkunstner, der arbejder med maleri, grafik, keramik og blandform. Han er bosat i  i Gothersgade i København.

Baggrund og uddannelse
Ole Bach Sørensen voksede op på Amager i 1940’ernes København. 

Forældrene var elektromekaniker Aage Bach Sørensen og hustru Nina Lefeldt.

Som 21-årig debuterede han på Kunstnernes Efterårsudstilling, og kom ind på Eks-Skolen ved Poul Gernes og Richard Winther, hvor han gik et års tid, inden han kom ind for at studere på Det Kgl. Danske Kunstakademi 1962-69 hos Dan Sterup-Hansen og Palle Nielsen.  

Ole Bach Sørensen blev i løbet af de første år optaget på samtlige censurerede udstillinger, Charlottenborgs Forårsudstilling, Påskeudstillingen i Aarhus, Sommerudstillingen i Den Frie, København. Medstifter af PRO i 1962, som året efter udstillede på Charlottenborg.

Værk
Ole Bach Sørensen arbejdede fra starten med grafik, maleri og udforskede et væld af udtryksformer en periode, hvor abstrakt kunst, Cobra, Arthur Køpcke, Fluxus-bevægelsen, Jackson Pollock og mange flere influerede.

I begyndelsen af 1960erne arbejdede Ole Bach Sørensen i forlængelse af Cobra med spontant-abstrakt maleri og med farven som det bærende udtryksmiddel. Men allerede i slutningen af 1960erne forlod han det ekspressive til fordel for et surrealistisk billedsprog i en forenklet og stærkt fabulerende form. Billedfladen blev dækket med klare farver, geometriske former og skarpt optrukne figurer. Dyr, planter, fabeldyr og mennesker blev placeret ornamentalt på fladen. 

Gennem 1970erne og 1980erne videreudviklede Ole Bach Sørensen dette formsprog med et indhold af naivistisk, satirisk karakter, hvor tragedien opvejes af et legende element. - Hans maleri rummer en rebusagtig vekslen mellem det aflæselige og det uigennemskuelige.

Ole Bach Sørensen har malet mange forskellige serier, hvor malestilen er tilpasset efter emnerne.  

Relationen mellem mand og kvinde går igen. Sammen med malerkollegaen Annette Sjølund har han været på flere inspirerende ophold i Picasso og Francoise Gilot’s hus La Galloise i . I det hele taget har flere af de store mestre har sat sig spor i Ole Bach Sørensens kunst i form af tidsaktuelle parafraser. 

Ole Bach Sørensen udførte en række hæftede grafiske blade Tegninger, 1976, og Avisbilleder, 1987, hvori han udnyttede avissidens billeder til satiriske kommentarer.  I midten af 1980'erne udførte han plakater for FDB med madpyramiden og omsorg for naturen som motiver. I 1990 udførte han et grafisk særtryk for Politiken.  

I årene 1999-2005 arbejdede han endvidere med keramiske objekter, fade og vaser hos Kähler i Næstved.

I 2022-2023 stilles ind på parafraser med Henry Heerup som omdrejningspunkt i samarbejde med Kunstnersammenslutningen PRO.

Udsmykninger

 Festivitas 1963, Hjørring Seminarium 
 Vægmaleri, 1964, Harsdorffs Palæ, (overmalet) 
 Glasmosaik til Ungdomsbyen, Rødovre 1966
 Som det er - Hommage à Olaf Rude, 1984, Holstebro Børnehaveseminarium 
 Udsmykning af fælleshuset, Højvangsparken, Rønne, Statens Kunstfond 1988.
 Keramisk relief, Holsted Skole, Næstved Kommune, 2001

Udstillinger

 Kunstnernes Efterårsudstilling 1961, 1963 
 Kunstnernes Påskeudstilling 1962-63 
 Sommerudstillingen 1962 
 PRO 1962-64 
 Charlottenborgs Forårsudstilling 1963-64, 1966
 Charlottenborgs Efterårsudstilling 1964
 Grønningen 1965
 M 59 fra 1970-90 (medl. fra 1973); 
 Figurative fabulanter, Nikolaj, Kbh. 1982; 
 Kunstnere for fred, Charlottenborg 1983. 
 Pakhuset, Nykøbing Sjælland 1985
 PT 85, Galleri Ti, Tistrup 1985
 Å-Udstillingen 1986
 Statens Kunstfonds indkøb, 1987
 Krukker-Jars, Ridehuset, Århus 1988
 Erotiske fade, Kähler Keramik, Næstved 2000
 Golden Days i Næstved, Kähler 2004
 AUTOUR DU LEGS BERGGREEN, MAMAC, Nice, France, 2014
 Indtryk fra Provence med Annette Sjølund og Ole Bach Sørensen, Birkerød Kunstforening 2022.

Separatudstillinger

 Trefoldigheden, Kbh. 1964; 
 Galleri Moderne, Silkeborg 1966;
 Kunstnernes egen Kunsthandel, Kbh. 1970, 73, 75;
 Tårnby Rådhus, 1978; 
 Galleri Birkdam, Kbh. 1980; 
 Galleri Ægidius, Randers 1985;
 Skovhuset, Værløse 1987
 Galleri Trap, Kbh. V. 1990
 Overgaden, Kbh. K. 1990
 Conquistadores, Nellemann og Thomsen, Århus, Aalborg 1991
 Huset i Asnæs (m. Karen Bennicke) 1994
 Rembrandtbilleder, Galerie Bossky, 1996
 Hvidovre Hovedbibliotek, Hvidovre 1996
 Girls, Galerie Bossky, Kbh. K. 1998
 Galerie Bossky, Kbh. K. 2000
 Kähler Keramik, Næstved 1999, 2000
 Thorasminde, keramik, Bagsværd 2001
 Rumble, Galleriet, Gladsaxe Hovedbibliotek 2004
 Malerier, Galerie Zenit 2006, 2008, 2010
 Politikens Galleri og Politikens grafiske særtryk, Kbh. V. 2013
 Janus Bygningen, Tistrup, 2014
 Museumsbygningen, Kbh. Ø, 2017  
 Banja Rathnov Galleri og Clausens Kunsthandel, 2020
 Kulturloftet, Store Heddinge, 2020

Repræsenteret i museer og samlinger
 Kastrupgårdsamlingen
 Louisiana - Museum of Modern Art (v/Knud W Jensen, 1963)
 Ny Carlsbergfondet
 Statens Kunstfond
 Vendsyssel Kunstmuseum
 MAMAC, Musée d’Art Moderne, Nice, France
 Designmuseum Danmark
 Holmegårds Værk

Stipendier og udmærkelser
 Veluxfonden 2020
 Gerda Iversens mindelegat 1963
 Kunstmaler H.C. Koefoed og søster Carolines legat
 Godsejer A.V. Benzons legat 1964
 Richard Wilstrups legat
 De Bielkeske Legater 1964, 1965, 1967
 Professor August Schiøtts mindelegat 1966;
 Statens Kunstfonds Arbejdslegat 1986
 Politiken Fonden

Publikationer
 Tegninger, 1976 
 15 Off- settryk, 1983
 Avisbilleder, 1987 
 50 Years of Dialogue with Art, 2010
 Charles Simic: Mine kære træer, Brøndum 2013, illustrationer.
 Ole Bach Sørensen: NYE BEKENDTSKABER, Brøndum 2017.

Privat
Ole Bach Sørensen stiftede familie i 1962 og giftede sig med Ella Juul. Skilt 1968. I 1967 fik de datteren, billedkunstner Malene Bach.

Den kunstneriske løbebane begyndte, da Ole Bach Sørensen som 14-årig oplevede at få respons på sine tegninger hos faren til en af kammeraterne, den senere forfatter Jørn Riel. Johan Riel var frisørmester, og selv en kreativ personlighed, der kunne give konstruktive ord med på vejen. Derhjemme fik Ole Bach Sørensen flest opmuntringer i retning af en solid, borgerlig tilværelse. Skoletiden gik godt, men gymnasietidens sorte skole var hård, og efter småjobs og et påbegyndt jurastudium valgte han kunstnervejen fuldblods.

Ole Bach Sørensen flyttede til Ballonparken på Amager, en barakby beboet af kreative ildsjæle, og tog på tre måneders studierejse til Paris. Her sugede han til sig af modernisme og klassisk kunst, som han har gjort det siden på flere studierejser til Paris talrige gange i 1970erne og 1980erne; London 1970, N.Y. 1989, 1990, Amsterdam 1993.

Litteratur - om kunstneren

 Weilbachs Kunstnerleksikon, bind 1 - 1994, Munksgaards Forlag 
 Dansk Kunst 1985, 1987, 1990, 1992, 1995, 1998, Kunstbogklubben
 11+11. Prosa. Grafik,  Arena 1964: s. 127
 10, Virtus ka´ li, Niks Malergård 1965
  Virtus Schade: Paletten 2-1965 - Nye unge veje i dansk kunst, s. 71
 3-Year Art Book 1983
 Dansk grafik gennem 25 år. Ved Bent Irve, Centrum, 1985: s.19.
 Virtus Schade: O.B.S., 1984, Finn Jacobsens Forlag 1984.
 Claus Bojesen i: Hrymfaxe, 4, dec. 1984, forsiden og s. 31, 32, 32, 33, 33.
 Jens Jørgen Thorsen: Modernisme i dansk malerkunst. Palle Fogtdal, 1987: s. 327.
 Lars Morell: Broderskabet, Den eksperimenterende Kunstskole 1961-69, Thaning & Appel 2009, s. 23, 24, 33, 34, 36, 38, 40, 40, 41, 43, 52, 56, 64, 66, 165.
 Autour du legs Berggreen, S. 5, 7, 99, 100, MAMAC, Musée d´art moderne de Nice, France 2014
 North-debat nr. 26, 1993: s.21, 21, 22.
 Peder Rasmussen: Keramisk kunst af billedkunstnere på Kählers Værksted i Næstved 1993-2003, 2003: s.29, 30, 31, 32, 51, 53, 58.
 Peter Michael Hornung: Ole Bach Sørensen 1961 - 2010, Forlaget North 2012, redaktør Yvonne Hansen
 Nye Bekendtskaber, malerier, Brøndum 2017 med forord af Annette Sjølund og Bjørn Eriksen.
 Ole Bach Sørensen, ca.103 værker, tekst Charlotte Christensen, katalogbog 2020

Referencer

Eksterne henvisninger
 Weilbachs Kunstnerleksikon, bind 1 - 1994, Munksgaards Forlag
 Ole Bach Sørensen hos Bibliotek.dk
 "Trold og elverpige udstiller kollektiv kunst" fra Stevnsbladet.dk.  14. februar 2020

Malere fra Danmark
Keramikere fra Danmark
Grafikere fra Danmark